Zatiaľ čo v kancelárii vám na nejakom tom oneskorení rádovo pár desiatok milisekúnd vôbec nezáleží, pri hraní kompetitívnych hier môžu tieto zlomky sekundy predstavovať rozdiel medzi výhrou a prehrou. Hráči sa preto zameriavajú práve na výkon snímača, výdrž a kvalitu spínačov a možnosti podsvietenia.
Kancelárska myš by oproti tomu mala disponovať ergonomickou konštrukciou, pripojením cez Bluetooth a mnohí ocenia, keď vyzerá reprezentatívne. Žiarivé RGB osvetlenie by mohlo byť, naopak, na škodu. Hráči tiež nedbajú na hlučnosť tlačidiel myši, niektorí dokonca preferujú čo najhlučnejší klik. V tichej kancelárii by ste s takou myšou mohli rušiť kolegov pri práci.